Αθίκια

Τα Αθίκια είναι κωμόπολη του Νομού Κορινθίας. Διοικητικά είναι έδρα ομώνυμης δημοτικής κοινότητας του Δήμου Κορινθίων Έχουν 1834 κάτοικους και βρίσκονται 17 χιλιόμετρα νότια της πόλης της Κορίνθου, σε υψόμετρο 250 μέτρων. 

 Θέση 
Το «χωριό» όπως συνηθίζεται να λέγεται από τους ντόπιους, είναι χτισμένο στις λοφοειδείς απολήξεις του βουνού Σκαρούμπαλο κι απλώνει τα πόδια του στην εύφορη κοιλάδα που το περιβάλλει. Ολόγυρα τα δασοσκεπή βουνά Βουκίνα, Πίρθι, Σκαρούμπαλο, Άγ. Δημήτριος, Μαλιμπάρδι και οι ελαιοπράσινοι λόφοι Κάστριζα, Λιούκα, Σταυρούλι, Σκούρτη, Άγ. Αθανάσιος, δημιουργούν ένα φυσικό τείχος… προστασίας.

Η μόνη διέξοδος υπάρχει στο βόρειο μέρος στη θέση Δυο Βουνά. Στο μέρος αυτό ενώνονται τα δύο ρέματα- χείμαρροι Αγία Παρασκευή και Ξεριάς που «αυλακώνουν» τον μικρό κάμπο με κατεύθυνση Ν.Β. και συνεχίζουν ως ένα προς την πεδιάδα του Γκα.

Από το ίδιο σημείο περνάει και ο δημόσιος δρόμος που συνδέει τα Αθίκια με την (παλαιά) εθνική οδό Κορίνθου-Άργους και άλλες περιοχές.

Το σχήμα και η θέση της κοιλάδας, φανερώνουν την ύπαρξη κάποιας προϊστορικής λίμνης τα νερά της οποίας ξεχύθηκαν από τη διέξοδο που αναφέραμε προς τη θάλασσα του Κορινθιακού.

 Δημοτική κοινότητα 
Η δημοτική κοινότητα Αθικίων είναι χαρακτηρισμένη ως αγροτικός ημιορεινός οικισμός, με έκταση 50,277 χλμ² (2011). Περιλαμβάνει και τους οικισμούς Αλαμάννος και Μονή Ταξιαρχών. https://www.statistics.gr/2011-census-pop-hous

 Πληθυσμός 
+Μόνιμος https://www.eetaa.gr/metaboles/apografes/apografi_2011_monimos.pdfhttps://www.eetaa.gr/metaboles/apografes/apografi_2001_monimos.pdfhttps://www.eetaa.gr/metaboles/apografes/apografi_1991_monimos.pdfΈτοςΠληθυσμός19911.815 (2.022)20011.884 (2.077)20111.834 (2.038)
+Πραγματικός (de facto) ΠΛ 1:760ΠΛΜ 3:471ΈτοςΠληθυσμός19611.477 (1.806)19711.641 (1.884)19811.716 (1.941)19911.883 (2.093)20012.003 (2.239)20111.828 (2.032)
(σε παρένθεση ο πληθυσμός της δημοτικής κοινότητας)

 Ιστορία 
Υποστηρίζεται ότι στην ευρύτερη περιοχή των Αθικίων, από τους μυκηναϊκούς χρόνους, υπήρχε η πόλη της αρχαίας Τενέας. Αρχαιολογικά ευρήματα στην περιοχή Κιάφα, ΝΑ του χωριού, στηρίζουν αυτήν την άποψη. Σημαντικότερο εξ αυτών είναι το άγαλμα του κούρου της Τενέας, που σήμερα φιλοξενείται στη Γλυπτοθήκη του Μονάχου στη Γερμανία.

 Αθλητισμός 
μικρογραφία|120px|Το έμβλημα του Α.Π.Σ. Τενεάτης Αθικίων
Στα Αθίκια εδρεύει ο αθλητικός και ποδοσφαιρικός σύλλογος «Τενεάτης Αθικίων», με έτος ίδρυσης το 1930. Έμβλημα του συλλόγου είναι η κεφαλή του Κούρου της Τενέας και χρώματά του το μπλε και το λευκό. Ανήκει στη δύναμη της Ε.Π.Σ. Κορινθίας και αγωνίζεται στο πρωτάθλημα της Α Κατηγορίας. Έδρα του αποτελεί το δημοτικό γήπεδο των Αθικίων. 

Μεγαλύτερη διάκριση του συλλόγου είναι η συμμετοχή του στο πρωτάθλημα της Εθνικής ερασιτεχνικής κατηγορίας ως τρίτη τη τάξει εθνική κατηγορία τις περιόδους 1980-81 και 1981-82 και η συμμετοχή του στο Εθνικό ερασιτεχνικό πρωτάθλημα ως τέταρτη τη τάξει εθνική κατηγορία (μετέπειτα Δ΄ Εθνική) τις περιόδους 1982-83 και 1983-84. Έχει κατακτήσει 2 πρωτάθλημα Ε.Π.Σ. Κορινθίας (1980,2022) και τις χρονιές 1984, το 1997 και το 2024 υπήρξε φιναλίστ του κυπέλλου Ε.Π.Σ. Κορινθίας με αντιπάλους τους Ολυμπιακό Λουτρακίου, τον Πέλοπα Κιάτου και τον ΠΑΣ Κόρινθο αντίστοιχα.

 Παραπομπές 

 Πηγές 
 Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
 Εγκυκλοπαίδεια Πάπυρος Λαρούς, 1963 (ΠΛ)
 Το χωριό Αθίκια χθες και σήμερα, Σούλη Μιχ. Τσεκούρα, Αθήνα 1994

Κατηγορία:Χωριά της περιφερειακής ενότητας Κορινθίας
Κατηγορία:Δήμος Κορινθίων